To mænd erkendte lørdag, at de natten før stod bag et groft hjemmerøveri mod en 75-årig mand i Taars sydøst for Hjørring.

Røverduo slog 75-årig Røverduoen sparkede ifølge politiet døren ind til den 75-åriges hjem. Herefter gik de ind i soveværelset og slog beboeren så hårdt i hovedet med en fyldt rødvinsflaske, at den blev knust. Stak af med tv og 2000 Efter overfaldet stak de af med den 75-åriges fjernsyn samt 2000 kroner i kontanter. Opklaret på værtshuset Politiet fik dog hurtigt hul på sagen efter at have forhørt sig på det lokale værtshus og kunne senere anholde to mænd på 21 og 42 år, begge fra lokalområdet. Mændene er blevet varetægtsfængslet i tre uger. /ritzau/